kardosdrur/scandi-wiki huggingface dataset:
Mastère Spécialisé

MS – Mastère Spécialisé eller Specialized Master eller Advanced Master – er en engineering eller erhvervsøkonomisk ledelsesuddannelse på kandidatniveau. Uddannelsen læses på en engineering eller Handelshøjskole eller et universitet, i udlandet ofte omtalt som en business school eller engineering school. Det blev skabt i 1986 af Conférence des Grandes Écoles.

Uddannelsen sigter primært på at give erfarne eller potentielle ledere eller ingeniører mulighed for at udvide deres kompetencer. 

Studiet varer som regel 1 år fuld tid og omfatter en praktikplads i mindst fire måneder. kurser foregår på fransk eller engelsk.

Der er MS på mange områder: luftfart, Informatik, biologi, forvaltning ...

Eksterne henvisninger
 Conférence des Grandes Écoles
 Mastères Spécialisés 

Videregående uddannelse i Frankrig
Erhvervsliv
The Open Championship 1866

The Open Championship 1866 var en golfturnering afholdt af og i Prestwick Golf Club i Ayrshire, Skotland torsdag den 16. september 1866. Turneringen var den syvende udgave af The Open Championship, og den havde deltagelse af 16 spillere, 11 professionelle og fem amatører. Mesterskabet blev afviklet som en slagspilsturnering over tre runder på Prestwick Golf Clubs 12-hullersbane.

Titlen blev vundet af Willie Park, Sr. fra Musselburgh, to slag foran sin bror, David Park. Det var tredje gang, at Willie Park, Sr. vandt mesterskabet – de to første titler blev vundet i 1860 og 1863. Den forsvarende mester, Andrew Strath, endte på sjettepladsen, 13 slag efter vinderen.

Den kun 15-årige Tom Morris, Jr. ("Young Tom Morris") deltog for anden gang i og fuldførte for første gang mesterskabet, som han senere skulle komme til at vinde fire gange.

Resultater

Kilder / eksterne henvisninger 
Opengolf.com – Previous Opens – Prestwick 1866
Opengolf.com – Prestwick – 1866
Antique Golf Clubs from Scotland – Open Championship – 1866: Prestwick

Noter 

1866
Sport i 1866
Boghandle

Boghandle (navnet udtales som på engelsk: /bɑɡˈhæn.dl/) var et dansk band (1985-1996), der endte med at få prædikatet: "Danmarks første grungeband".

Bandet blevet dannet af Morten Lykkeby og Henrik Føhns i 1985. Efter en del udskiftninger kulminerede gruppen i 1993 kunstnerisk og publikumsmæssigt med en stribe koncerter i Europa, hvor de bl.a. overraskede publikum på Roskilde Festival ved at springe ud i faldskærm over festivalpladsen, før de skulle optræde. 

Forsanger Ian Walsh forlod gruppen i 1994, og guitaristen Martin Lind overtog pladsen foran mikrofonen. I efteråret 1995 udgav de albummet Boghandle Torched – en plade, der ikke er inspireret af grunge, men heavy metal, fusion og tidlig 70'er-rock.

Medlemmer 

 Morten Lykkeby: Bas (1985-1996)
 Henrik Føhns: Guitar (1985-1989)
 Timmy Andersen: Vokal (1986-1988)
 Michael Løfval: Trommer (1986-1988)
 Henrik Kjær Hansen: Guitar (1987-1988)
 Jens Hesselholt: Trommer (1988-1991)
 Ian Walsh: Vokal, guitar (1989-1994)
 Martin Lind: Guitar (1989-1996) (vokal 1995)
 Clyde Hofgart: Trommer (1991-1996)

Albummer 
 Son of a Six-Pack (lp – 1990)	 	 	 
 Step on It (cd – 1992)	 	 	 
 Worth Dying For (cd – 1993)
 Eigens Springball (Live – 1994)
 Torched (cd 1995)

Kilder 

Musikgrupper fra Danmark
Musikgrupper fra 1985
Ophørt i 1995
Peter la Cour

Niels Peter Georg Dornonville de la Cour (23. august 1834 på Thimgård – 24. juli 1911 i Odense) var en dansk officer, bror til maleren Janus la Cour.

Han var søn af Otto la Cour og Ane Cathrine Strandbygaard, kom på Landkadetakademiet 1850 og blev sekondløjtnant i 1853. Han stod ved 1. jægerkorps med garnison i Kastellet 1853-61, men gjorde tjeneste i artilleriet fra 1. januar 1860 til 10. april 1862, først i København, siden i Rendsborg. Dernæst stod han ved 6. bataljon fra 2. december 1861 til 30. september 1867 med garnison i Slesvig by og deltog med den i 2. Slesvigske Krig 1864. Under krigen blev han premierløjtnant 28. april 1864 og havde garnison først i Aarhus, så i Viborg, i hvilken by han var ved 29. bataljon 1867-73. 6. juni 1873 blev han kaptajn og stod ved 28. bataljon med garnison i Aarhus) fra 1873 til 1876, og 1876-86 ved 14. bataljon i samme by. La Cour købte borgmester Hertz's gård i Aarhus 24. maj 1876. Han blev Ridder af Dannebrog 28. februar 1883, overgik som kaptajn til forstærkningen, 33. bataljon 1886-87 i fodfolkets forstærkning.

I en årrække var Peter la Cour formand for mellemste Jyllands-kreds af Foreningen af Officerer udenfor aktiv Tjeneste og i et par år desuden formand for en sprogforening i Aarhus. Han tegnede og udgav 1900 et vægkort over Aarhus, solgte sin ejendom i 1899, flyttede til København i oktober 1900, og var der ansat som kasernekommandant i Kastellet fra december 1900 og modtog afskedspatent som oberst 29. oktober 1902. Han blev 1904 højstbefalende på Korsør Fæstning og boede her fra efteråret 1904 til 1908, flyttede derpå til Odense, hvor han boede til sin død.

La Cour blev gift 23. april 1862 i Dråby med sin slægtning Christine Charlotte la Cour (7. oktober 1836 på Skærsø – 28. april 1913 i Odense), datter af godsejer Lauritz la Cour og Ellen Kirstine Poulsen. Hun bestyrede 1853-54 huset på Jægergården for sine tre ældste brødre. Parret fik 9 børn, deriblandt lægen Janus la Cour (1871-1949).

Kilder 
 La Cours slægtsbog

Eksterne henvisninger 
 

Officerer fra Danmark
Personer i den 2. Slesvigske Krig fra Danmark
Riddere af Dannebrog
Peter
Danskere i 1800-tallet
Danskere i 1900-tallet
Ernst Schmiegelow

Ernst Schmiegelow er navnet på flere personer:

 Ernst Schmiegelow (malermester) (1826-1888) – dansk malermester og politiker (Ernst Carl August Schmiegelow)
 Ernst Schmiegelow (læge) (1856-1949) – dansk læge (Ernst Carl Schmiegelow)
The Open Championship 1867

The Open Championship 1867 var en golfturnering afholdt af og i Prestwick Golf Club i Ayrshire, Skotland torsdag den 26. september 1867. Turneringen var den ottende udgave af The Open Championship, og den havde deltagelse af ti spillere, otte professionelle og to amatører. Mesterskabet blev afviklet som en slagspilsturnering over tre runder på Prestwick Golf Clubs 12-hullersbane.

Titlen blev vundet af Tom Morris, Sr. fra St Andrews, to slag foran den forsvarende mester, Willie Park, Sr.. Det var fjerde og sidste gang, at Old Tom Morris vandt mesterskabet – de tre første titler blev vundet i 1861, 1862 og 1864. Den kun 16-årige Tom Morris, Jr. ("Young Tom Morris") deltog for tredje gang i mesterskabet, som han senere skulle komme til at vinde fire gange, og sluttede på fjerdepladsen.

For første gang i mesterskabets historie var en amatør i spidsen efter første runde. William Doleman kunne imidlertid ikke følge op på sin flotte første runde score på 55 slag og brugte 66 og 57 slag på de to følgende runder, og han sluttede derfor på sjettepladsen.

Resultater

Kilder / eksterne henvisninger 
Opengolf.com – Previous Opens – Prestwick 1867
Opengolf.com – Prestwick – 1867
Antique Golf Clubs from Scotland – Open Championship – 1867: Prestwick

Noter 

1867
Sport i 1867
Lauritz la Cour

Lauritz Ulrik la Cour (født 6. april 1802 i Odder, død 27. februar 1875 på Skærsø) var en dansk landmand, godsejer og politiker.

Han var søn af degnen Jørgen la Cour og Lotte f. Guldberg. Hos en af datidens fremmeligste landmænd, krigsråd Møller til Rodsteenseje, fik Lauritz la Cour sin agronomiske uddannelse. Kun 23 år gammel købte han 1825 hovedgården Skærsø ved Ebeltoft, og drev han end til forskellig tid andre gårde sammen med Skærsø, er det dog på denne ejendom, hans hovedvirksomhed faldt, og til hvilken hans navn er knyttet. Få år efter, at la Cour havde overtaget Skærsø, begyndte der for landbruget en udviklingsperiode med nye og mere rationelle fremgangsmåder; ikke blot for sin egn, men i en vid omkreds blev han banebryderen for de fleste af tidens forbedringer, og mangfoldige landmænd søgte råd og vejledning hos ham, der var "en saa helstøbt Landmand, som vi kun have set faa".

La Cour blev 1834 valgt til medlem af den viborgske stænderforsamling og deltog i stændermøderne i Viborg 1836, 1838 og 1840, og 1858 valgtes han til folketingsmand for Randers Amts 5. kreds, som han repræsenterede indtil 1861. Fra tid til anden beklædte han desuden mange andre tillidshverv. 1841-45 var han formand for Dråby Sogneforstanderskab, 1841-49 skolepatron, 1845-49 og 1854-58 medlem af Randers Amtsråd, og blev landvæsenskommissær for Randers Amt 1858. 1871 overdrog han Skærsø til to sønner.

5. oktober 1833 ægtede han Ellen Kirstine Poulsen, datter af Niels Poulsen til Rolsegård. Begge ægtefællerne skildres som varmtfølende og sjældent sympatiske personer (bl.a. af Pauline Worm og Morten Pontoppidan). La Cour døde 27. februar 1875.

Lauritz Ulrik la Cour er bror til Peter Christian la Cour og halvbror på mødrene side til Immanuel Barfod.

Han er begravet på Dråby Kirkegård.

En mindesten blev rejst i Skærsø Skov 1902. Der findes et litografi fra 1898 af Harald Jensen efter fotografi fra ca. 1860

Referencer

Kilder 
 H. Hertel, "Lauritz la Cour", i: C.F. Bricka (red.), Dansk Biografisk Lexikon, København: Gyldendal 1887-1905.
 Frederik Barfod, Lavritz Ulrik la Cour og Ellen Kirstine Poulsen, 1877.
 Galschiøt, Landbrug og Landmænd i Danmark.

Eksterne henvisninger 
 

Godsejere fra Danmark
Personer fra Odder
Stænderdeputerede fra Nørrejylland
Folketingsmedlemmer i 1850'erne
Folketingsmedlemmer i 1860'erne
Amtsrådsmedlemmer
Kommunalpolitikere fra Danmark
Lauritz
Personer i Dansk Biografisk Leksikon
William Doleman

William Doleman (16. september 1838 i Musselburgh – 1918) var en skotsk golfspiller, som anses for at være den første, der spillede golf i Nordamerika. Han havde et sæt golfkøller med hjemmefra, da han som 16-årig sømand i 1854 besøgte Canada og slog golfbolde på Plains of Abraham i Québec.

I 1866 vandt han det først åbne golfmesterskab spillet over 25 huller i Montrose Royal Albert Golf Club, da han sejrede med tre slags forspring til Tom Morris, Sr. Doleman deltog i The Open Championship mindst ni gange med tredjepladsen i 1872 som det bedste resultat.

Kilder / eksterne henvisninger 
 North Berwick – Musselburgh at East Lothian  
 The Courier – Montrose Links celebrating golfing history  
 The-Sports.org – Golf – William Doleman 
 Angus Council – Following in the footsteps of their golfing ancestor 

Golfspillere fra Skotland
Magnus Olaus Baadh Hveberg

Magnus Olaus Baadh (von) Hveberg (født 7. november 1806, død 17. marts 1864 i Dybbøl) var en dansk officer.

Han blev kadet 1821, sekondløjtnant i 1. Livregiment 1825 (med anciennitet fra 1823), fik 1833 premierløjtnants karakter og anciennitet, blev 1835 premierløjtnant, fik 1841 kaptajns anciennitet, blev 1842 sat à la suite i 1. Bataljon, blev 1845 kaptajn af 2. klasse og 1848 virkelig kaptajn og 1849 kompagnikommandør. I 1850 fik Hveberg majors anciennitet og blev senere samme år karakteriseret major, blev 1851 chef for 19. Bataljon, 1852 major i 2. Bataljon, 1854 karakteriseret oberstløjtnant og samme år kommandør for 8. Bataljon og i udgangen af samme år virkelig oberstløjtnant. I 1863 fik han (som kommandør for 18. Bataljon) obersts karakter og anciennitet.

Under 2. Slesvigske Krig 1864 var Hveberg kommandør for 4. brigade og senere for 8. infanteriregiment. Under kampene ved Dybbøl beordredes 1. bataljon kl. ca. 4 den 17. marts til et flankeangreb mod Dybbøl Kirke nord om byen, og 8. kompagni forsøgte et bajonetangreb, blev slået ned, og hele bataljonen måtte derefter vige. Oberst Hveberg blev i den forbindelse dødeligt såret. Indtil Glode du Plats død måneden efter var Hveberg den højest rangerende danske officer, der faldt i krigen.

Han var blevet Ridder af Dannebrog 22. september 1845 og Dannebrogsmand 13. september 1848.

Han ejede et hus i København, Nørre Voldgade 36, som hans søstre arvede. I 1861 havde han stiftet et familielegat, Oberst Hvebergs Legat.

Kilder 
 Vilhelm Richter: Den danske Landmilitæretat 1801-1894, bind 1, København: Antikvariat Richard Levin & Co. ApS og Dansk Historisk Håndbogsforlag 1977, s. 199.
 Just Henrik Voltelen Paulli, Sørgetale over M. O. B. v. Hveberg, Oberst, ... falden den 17 de Marts 1864 ved Dybbøl.
 Huse i Nørre Voldgade

Eksterne henvisninger 
 

Officerer fra Danmark
Faldne danske militærfolk
Danskere i 1800-tallet
Personer i den 2. Slesvigske Krig fra Danmark
Legatstiftere fra Danmark
Riddere af Dannebrog
Paris Foot Gay

Paris Foot Gay er en fransk fodboldklub, der blev oprettet i 2003 for at kæmpe mod homofobi på de franske stadions.

Et af klubbens mål er, at få klubberne i Ligue 1 til at skrive under på et charter mod homofobi. Indtil videre har følgende klubber skrevet under:

 PSG
 AJ Auxerre
 OGC Nice
 AS Saint-Étienne

Paris Foot Gay er sponsoreret af fodboldspilleren Vikash Dhorasoo.

Ekstern henvisning 
 

LGBT-sport
Fodboldklubber i Frankrig
Fodboldkultur
Kiosken i regeringskvarteret

Kiosken i regeringskvarteret ( er det officielle navn, men Kiosk am Bonner Bundeshaus eller Bundesbüdchen benyttes også) er en fredet kiosk, der befandt sig foran den gamle parlamentsbygning i Bonn. Den lille bod fra den tidligere vesttyske hovedstad er Tysklands mest kendte kiosk, og siden 2000 et historisk monument beskyttet under denkmalschutz. I næsten 50 år var kiosken et mødested for kendte tyske politikere og ministre, herunder også tyske kanslere, som købte aviser, tyske bockwurst-pølser og lignende dér. Kiosken, som også betegnes som et kultobjekt, har et areal på 20 kvadratmeter og blev opført i 1957.

På grund af opførelsen af World Conference Center WCCB på kioskens gamle plads blev kiosken flyttet i oktober 2006. Flytningen skete da den tidligere erklæredes for en arkitektonisk seværdighed af Bonns styrelse for bygningsfredning (Denkmalbehörde). Det 51 tons tunge objekt transporteredes til et virksomhed for blokvogne i Bornheim-Hersel, hvor den stadig stod på deres erhvervsområde i juni 2011. Transporten og oplagringen kostede dengang 400.000 euro, som i 2006 svarede til næsten 3 millioner danske kroner. Kioskens nye hjemsted er siden flytningen et meget omdiskuteret emne, og det er endnu ikke afgjort hvor det kommer til at blive. En af de mest besøgte museer i Tyskland, Haus der Geschichte (Historiens hus), som ligger lige i nærheden, har udtrykt sin interesse.

Det siges, at butikkens forpagter er Jürgen Rausch, som overtog forretningen i 1984 efter sin mor, men efter flytningen har der været diskussioner om ejerforholdet, fordi Rausch stadig betragter sig som ejeren. Men Bonns bystyre mente at kioskens nye ejer er WCC's investor, da Rauschs forpagtningskontrakt ophørte samtidig med flytningen.

Kilder, noter og referencer

Eksterne henvisninger 
 Artikel om kiosken på netsiden af Deutsche Welle 
 Avisartikel om kiosken på netsiden af Der Tagesspiegel 

Bygninger, konstruktioner og anlæg i Tyskland
Bonn
Etableret i 1957
Detailvirksomheder fra Tyskland
Kiosker
2083 - A European Declaration of Independence

2083 – A European Declaration of Independence, også kaldet 2083, er et 1500 siders dokument og såkaldt manifest som Anders Behring Breivik lagde på nettet den 22. juli 2011.

I dokumentet gengav Breivik også nogle forfatteres tekster uden at spørge om lov eller uden at angive forfatteren.

Dokumentet handler om kampen mellem kristne og muslimer og Breiviks forberedelse til angrebet mod norske Arbeiderpartiet den 22. juli 2011. Breivik sendte dokumentet til 1003 e-mail adresser kl. 14.09 og sprængte bomben kl. 15.25.

Værket kaldes i værket - bog, kompendium, og erklæring.

Værker som præsenteres eller plagieres i "2083"

Tekst af Fjordman 

Fjordman er den nulevende forfatter, Breivik holder mest af. Han gengiver Fjordmans ord flere steder i bogen.

By Fjordman

What has happened since 2006 is that European leaders are increasingly open about the idea of enlarging the EU to include the Arab world, although they do of course not present this as surrendering the continent to Islam.

Tekst af Ted Kaczynski 

Ted Kaczynski sendte brevbomber, indtil han fik sin tekst INDUSTRIAL SOCIETY AND ITS FUTURE trykt i The Washington Post.

Reaktioner
I 2018 skrev Dagsavisen at "Påstanden "Muslimer ønsker å ta over Europa" - [er] et helt grunnleggende premiss i Breiviks manifest".

Kilder og henvisninger

Litteratur i 2011
Politiske skrifter
Islamofobi
Terrorangrebet i Norge 2011
Litteratur fra Norge
Nordiske Medier

Nordiske Medier er en virksomhed indenfor fagmedier der udgiver 30 printmedier og 54 onlinemedier i Danmark, Sverige og Norge. 

Nordiske Medier har afdelinger i Danmark, Norge og Sverige med flere end 200 medarbejdere placeret i Aalborg (Danmark), København (Danmark), Gøteborg og Stockholm (Sverige), og Oslo (Norge), og  ejes af Nordjyske Medier. Medierne udsender hver dag online nyhedsbreve til flere end 550.000 modtagere.

Redaktionelt har virksomheden omkring 75 journalister, grafikere og redaktører, og der er ansat et tilsvarende antal sælgere inklusiv et mindre antal salgschefer.

Medier 
Nordiske Medier udgiver i Danmark følgende fagmedier som hver henvender sig til bestemte brancher:
 Jern og Maskinindustrien
 Transportmagasinet
 Magasinet pleje
 Mester Tidende
 Motor-magasinet
 Licitationen
 Søfart
Plastforum
RetailNews
EnergyIslandNews
FemernNew
LynetteholmNews
Building Supply
Metal Supply
Electronic Supply
Energy Supply
Wood Supply
Food Supply

Referencer 

Medievirksomheder i Danmark
Nordjyske Medier
Etableret i 2009
Horslunde Kirke

Horslunde Kirke ligger på det vestlige Lolland og er opført i flere etaper. Den ældste del er fra omkring år 1200, bygget i romansk stil, mens tårn og våbenhus er opført i 1400-tallet. Den hvidkalkede kirke med rødt tegltag har en halvrund apsis der hviler på en profileret sokkel. På apsissen findes en præsteindgang, der oprindelig var det midterste af tre romanske vinduer, hvoraf de to andre fortsat eksisterer.
  
Det sengotiske våbenhus blev i 1750´erne ombygget til Reventlow-familiens gravkapel, hvor bl.a. lensgreve Christian Detlef Reventlow (1710-1775) og hans to hustruer ligger begravet i kister bag et trægitterværk.

Nord for kirken ligger en anden Reventlow, Christian Ditlev Frederik Reventlow, begravet. Han var idémanden bag store landboreformer i Danmark.

Eksterne kilder og henvisninger 

 Horslunde Kirke hos KortTilKirken.dk
 Horslunde Kirke hos danmarkskirker.natmus.dk (Danmarks Kirker, Nationalmuseet)

Galleri 

Kirker i Lolland Kommune
Kirker i Lolland-Falsters Stift
Kirker i Maribo Amt
Willem van Mieris

Willem van Mieris (født 3. juni 1662 i Leiden, død 26. januar 1747 sammesteds) var en hollandsk kunstmaler fra den Den hollandske guldalder.

Han var anden søn af Frans van Mieris den ældre og yngre bror til Jan van Mieris. Den 24. april 1688  giftede han sig med Agneta Chapman (født ca. 1665). De fik tre børn. Sønnen Frans van Mieris den yngre blev ligeledes kunstmaler.

Efter læretid hos sin far blev han i 1683 optaget i det lokale kunstnerlav Sankt Lukasgildet, hvor han i mange år blev førende. Willem van Mieris malede genre- og portrætbilleder såvel som landskabs og historiske motiver. Fra omkring 1700 havde han specialiseret sig i interiører og køkkenmotiver. Han var en meget produktiv maler, men nåede aldrig sin fars tekniske kvaliteter eller berømmelse. Omkring år 1694 grundlagde han et kunstnerakademi sammen med Jacob Toorenvliet og Carel de Moor. Iblandt eleverne var hans søn Frans van Mieris den yngre. Skolen fungerede indtil 1736. De sidste år var Willem delvis blind.

Galleri

Eksterne henvisninger 
 Willem van Mieris på Art Encyclopedia

Malere fra Nederlandene
Nederlændere i 1600-tallet
Nederlændere i 1700-tallet
Personer fra Leiden
Steven R. McQueen

Steven R. McQueen (født Steven Chadwick McQueen 13. juni 1988 i Los Angeles) er en amerikansk skuespiller, der er bedst kendt for sin rolle som Elenas lillebror Jeremy Gilbert i The Vampire Diaries.

Steven har blandt andet medvirket i Piranha 3D og er nu i gang med sin anden tv-serie Band Up.

Eksterne henvisninger 

 

Skuespillere fra Californien
DIGNITY

DIGNITY (tidligere RCT som var en forkortelse for Rehabiliterings- og Forskningscentret for Torturofre), er en dansk selvejende institution, der arbejder mod tortur.

DIGNITY's hovedopgaver er:
 Klinisk forskning
 Behandling og rehabilitering af torturoverlevere
 International udvikling
 Metodeudvikling
 Undervisning

Historie
RCT blev etableret i 1982 og udsprang oprindelig af Amnesty Internationals lægegruppe, som blev etableret i 1974. Centret arbejdede oprindeligt med kun, at behandle og rehabilitere mennesker der havde overlevet tortur. Men i dag er kampen lige så meget at bekæmpe tortur og organiseret vold gennem netværksarbejde med andre menneskerettigheds-organisationer.

Den 30. oktober 2012 skiftede RCT navn til det nuværende DIGNITY.

Arbejde
Centret arbejder såvel nationalt som internationalt. Det internationale sker bl.a. gennem regionale initiativer i eksempelvis Asien

Eksterne henvsininger

Kilder

Menneskerettigheder
Tortur
A.N. Aasheim

Arent Nicolai Aasheim (født 17. juni 1749 i Bergen, død 10. juli 1800) var en dansk fysiker, søn af Stephen Aasheim, der var politibetjent i Bergen; hans mor hed Barbara Arentz.

Aasheim modtog den første undervisning i sin fødeby og dimitteredes 1765 derfra til Københavns Universitet, hvor han 1766 tog eksamen filosofikum. Han lagde sig her efter medicin og astronomi og var en tid ansat som observator; han var også en kort tid kongelig landmåler. Aasheim tog medicinsk eksamen 1776 og blev samtidig dr.med. 1782 blev han professor designatus i medicin, 1793 ansattes han som vikar for professor Kratzenstein, efter hvis død 1795 han blev udnævnt til professor i eksperimentalfysikken. Foruden de fysiske holdt han også medicinske forelæsninger. Aasheim har kun udgivet nogle få og ubetydelige disputatser; som videnskabsmand har han ingen betydning, derimod omtales han som en dygtig lærer og en stiv latiner; han var meget yndet af de studerende for sin uegennyttighed og gavmildhed. Da den største del af den fysiske instrumentsamling, som Kratzenstein havde skænket universitetet, gik til grunde ved ildebranden 1795, måtte han ved egne midler skaffe nye instrumenter til veje; døden forhindrede ham imidlertid i at gøre brug af dem. Han døde ugift.

Kilder

Eksterne henvisninger 
 

Læger fra Danmark
Fysikere fra Danmark
Personer fra Bergen
Danskere i 1700-tallet
Professorer fra Københavns Universitet
Personer i Dansk Biografisk Leksikon
Artikler fra 1. udgave af Dansk biografisk leksikon
Frans van Mieris den yngre

Frans van Mieris den yngre (24. december 1689 – 19. maj 1763) var en hollandsk kunstmaler fra den Den hollandske guldalder.

Han var født i Leiden, som den anden søn af Willem van Mieris (1662-1747) og barnebarn af Frans van Mieris den ældre (1635-1681). Han malede genre- og portrætmalerier. Derudover lavede han raderinger og var mønt- og medaljesamler, udgav antikke manuskripter og var kunsthandler. 

Malere fra Nederlandene
Personer fra Leiden